তাঁর হওয়ার কথা ছিল নিখুঁত গৃহবধূ। যে পরিবার থেকে তিনি এসেছেন সেখানে তাঁকে ঘরের বউ হিসেবেই দেখতে পছন্দ করতেন তাঁর পরিবারের লোকজন। কিন্তু গায়ত্রী শর্মা সব হিসেব উল্টে দিয়েছেন। 
রাজস্থানের শিরোহির টিপিক্যাল মারওয়াড়ি বাড়ির স্ত্রী যেমন হয় থাকেন, গায়ত্রীও তাই ছিলেন। চিনি দিয়ে চায়ের ভক্ত, দুই সন্তানকে নিয়ে ব্যস্ত, শরীরের প্রতি বিশেষ খেয়াল নেই, পরিবারের মানুষদের পরিচর্যা করতেই সময় চলে যায়। ওজন সাড়ে ৬২ কেজি ও শরীরে ফ্যাটের পরিমাণ প্রায় ৩২ শতাংশ। 


আদিত্য ও গায়ত্রী শর্মা। ছবি সৌজন্য: গায়ত্রীর ফেসবুক পেজ


তিনি ঠিক করেন অন্য কিছু করতেই হবে। পরিবারের সব আপত্তি উপেক্ষা করে তিনি নেমে পড়েন শরীরচর্চা করতে। দুধ, চা, মিষ্টি ছেড়ে দেন। পাশে ছিলেন তাঁর স্বামী আদিত্য শর্মা। তিনিও তখন বাড়তে থাকা ভুঁড়ি নিয়ে চিন্তিত।

এই বিষয়ে অন্যান্য খবর

পুজোর আগে চেহারা ফেরাতে ৩০ মিনিটের যোগাসন ও ব্যায়াম
পুজোয় ড্রিম ফিগার পেতে শেষ তুলির টান, রইল কিছু বিশেষ ব্য়ায়াম


দু’জনে মিলেই শুরু করেন শরীরের প্রতি যত্ন নেওয়া ও ফিজিক্যাল ট্রেনিং। তিন মাসের মধ্যেই মেলে ফল। গায়ত্রীর ওজন ১০ কেজি কমে হয় ৫২ কেজি। শরীরে ফ্যাটের পরিমাণ দাঁড়ায় ১৮ শতাংশে। কোমরের মাপ ৩৪ থেকে হয় ২৫। আদিত্যও ২০ কেজি ওজন ঝড়িয়ে ফেলেন। 
তবে পরিবারের দায়িত্ব পালনে কোনও ঘাটতি রাখেননি গায়ত্রী ও আদিত্য। এখন তাঁরা অন্যদের ট্রেনিং দিতে ব্যস্ত। তাঁরাই এখন একটি জিম চালান। অন্যদের একই ভাবে শরীর ফিট রাখার জন্য সাহায্য করেন এই দম্পতি।